རྣམ་ཐར་དང་རྟོགས་བརྗོད་ཀྱི་རྩོམ་ལུས་འདི་དང་བསྡུར་ན།ཟློས་གར་གྱི་བརྩམས་ཆོས་དེ་དག་དེང་གི་བརྩམས་སྒྲུང་གི་རང་མདངསདང་ཉེ་བ་ཡིན།བྱུང་རིམ་མི་སྣ་ཁོར་ཡུག་དང་བཅས་པའི་བརྩམས་སྒྲུང་གི་གྲུབ་ཆ་ཆེན་མོ་གསུམ་པོ་དག་ཟློས་གར་བརྩམས་ཆོས་དེ་དག་ལ་ཕལ་ཆེར་འཛོམས་ལ།རྣམ་པ་ཡང་ཕལ་ཆར་འདྲ་བ་ཡིན།ཡིན་ན་ཡང་ཟློས་གར་ཆེན་མོ་བརྒྱད་ལས་ཀྱངསྣང་ས་འོད་འབུམལྟ་བུའི་བརྩམས་ཆོས་རེ་གཉིས་མ་གཏོགས་མང་པོ་ཞིག་རྒྱ་གར་པའི་གཏམ་རྒྱུད་ལ་གཞིར་བྱས་ནས་བཅོས་སྒྲིག་བྱས་པ་ཞིག་དང་།དེའི་ནང་གི་འཚོ་བ་ཕལ་ཆེ་བ་རྒྱ་གར་པའི་རིག་གནས་དང་འཚོ་བ་ལས་བོད་རང་གི་རིག་གནས་དང་འཚོ་བ་མང་ཕྱོགས་ནས་ཚུར་སྣང་བྱས་པ་ཤིན་ཏུ་ཉུས་བས།འདིར་ཡང་བོད་ཅེས་མི་རིགས་ཀྱི་ཁྱད་པར་འདི་སྦྱོར་འོས་པའི་ཆ་ཤིན་ཏུ་ཆུང་ལ།བོད་ཀྱི་སྲོལ་རྒྱུན་བརྩམས་སྒྲུང་དུ་འགྲུབ་བྱེད་ཀྱི་སྟོབས་ཆེས་ཆུང་།ལྷག་པར་དེང་གི་རྩོམ་རིག་གཞུང་ལུགས་ལྟར་ན་ཟློལ་གར་དང་བརྩམས་སྒྲུང་གཉིས་རང་རྐྱ་ཐུབ་པའི་རྩོམ་ལུས་མི་འདྲ་བ་རྣམ་པ་གཉིས་ཡིན།